runetrust/blame-folketinget-dk huggingface dataset:
Charlotte Broman Mølbæk (SF), 2025-01-08:
Tak for det.
Vi ønsker i SF at indføre en handicappolitisk handlingsplan, og vi håber, at det her forslag vil få opbakning fra alle Folketingets partier.
Alt for mange møder dagligt udfordringer, som kunne undgås med en mere konsekvent og målrettet politik.
Det er ikke kun uacceptabelt, det er også uforeneligt med de værdier, vi som land og som folk ønsker at stå for.
Danmark har for mange år siden forpligtet sig til at overholde FN's handicapkonvention, og den skal sikre, at mennesker med handicap har de samme rettigheder og muligheder som alle andre.
Men hvis vi ser på realiteterne, er det tydeligt, at vi ikke lever op til vores egne forpligtelser.
Områder som tilgængelighed, beskæftigelse, uddannelse og sundhed er fyldt med barrierer, der skaber ulighed og eksklusion.
Mange har svært ved at få adgang til uddannelse eller at deltage i det kulturelle eller sociale liv, fordi byrum og institutioner stadig væk ikke er tilgængelige.
Samtidig hører vi alt for mange historier fra mennesker, der kæmper for at få tilstrækkelig hjælp og støtte, selv når loven siger, at de har ret til det.
Det er ikke alene et spørgsmål om penge, det er også et spørgsmål om prioritering, holdning og vilje.
Vi har for nylig fået skarp kritik af FN for ikke at leve op til FN's handicapkonvention, og vi har modtaget en lang række alvorlige kritikpunkter vedrørende forhold for mennesker med handicap.
En af de anbefalinger, vi kan følge, som kommer fra FN's Handicapkomité, er netop at indføre en handicappolitisk handlingsplan, og det er det, SF har fremsat forslag om, og som vi behandler i dag.
Lotte Rod (RV), 2025-01-08:
Men det er da også derfor, at det vigtigste i det her forslag er at skabe strukturen og at sørge for, at der bliver stillinger i alle institutioner, hvor medhjælpere bliver uddannet til pædagoger.
For jeg tror ikke på, at pædagogerne kommer ved bare at vente på, at der på et eller andet tidspunkt kommer en ny pædagoguddannelse, og at der så søger en masse ind.
Tværtimod er jeg lidt bekymret for det, som vi hører fra regeringen om at lave en kortere pædagoguddannelse, altså at lave en forskel på lærere og pædagoger.
Jeg tror, vi skal gøre præcis det modsatte.
Vi skulle lave den mest ambitiøse og den fedeste pædagoguddannelse, men det vil stadig væk ikke løse det alene, og derfor er jeg så optaget af, at vi får puttet flere penge ind i minimumsnormeringerne, sådan at der er råd til at lave uddannelsesstillinger i alle institutioner, og der jo så faktisk også er pengene til at kunne aflønne pædagoger.
Christian Friis Bach (V), 2025-01-08:
Jeg har arbejdet med menneskerettigheder hele mit liv.
Jeg har arbejdet i Genève, hvor jeg var meget tæt på de komitéer, som sidder og overvåger implementeringen af konventionerne og følger detarbejde.
Jeg ved også, at det som med alt andet jo er et spørgsmål om, at når man ser ting ude fra verden, kan det nogle gange være svært at zoome helt ind og se den konkrete politik og implementering i det enkelte land.
Det er jo en løbende diskussion i implementeringskomitéerne, og den skal Danmark deltage i, og vi skal lytte meget nøje til de anbefalinger, der kommer fra de her komitéer.
Det mener jeg også bestemt Danmark og regeringen gør.
Jeg er grundlæggende uenig i, at det her forslag er noget helt andet end det, der står i rammeaftalen.
Der er et meget, meget stort overlap mellem det her beslutningsforslag og det arbejde, som partierne bag aftalen sidder med stort set hver eneste dag.
Lige i de her dage mødes vi hver dag og arbejder ihærdigt på at skabe bedre forhold for mennesker med handicap.
Det arbejde håber jeg SF vil være med til.
For vi kunne godt bruge SF's stemme i den kreds.
Derfor ærgrer det mig, at SF overser den her åbne ladeport og ikke kommer med ind og arbejder sammen med os andre.
Charlotte Broman Mølbæk (SF), 2025-01-08:
Det kan jeg da godt svare på meget kort og tydeligt: Det er, fordi vi ikke synes, at den rigtige vej først og fremmest er at skulle spare og finde flere penge på et område, hvor man i forvejen bruger færre penge pr. borger.
Så simpelt er det i virkeligheden.
Vi vil rigtig gerne være med på den visionære vogn, og det er i virkeligheden også derfor, vi prøver at stille det her beslutningsforslag, netop for at vi kan begynde at arbejde mere strukturelt med det, som man gør i lande, som vi plejer at sammenligne os med, som jeg også sagde tidligere – Tyskland, Holland, Norge osv. osv., og som faktisk har succes med at arbejde med det på en konstruktiv måde og på den måde arbejder bredt med det.
Her går vi ind og vælger nogle områder, og så skal der spares i sidste ende.
Det er jo det, der står; det er hele rammen for den handicapaftale, og det synes jeg da er rigtig ærgerligt.
Men jeg kunne godt tænke mig at høre, om ordføreren mener, at lige præcis det lovforslag om magtanvendelse, som kritiseres af FN's Handicapkomité, stadig væk er okay, når man tænker på den kritik, der har været fra FN?
Birgitte Bergman (KF), 2025-01-08:
Jeg blev indsuppleret i Folketinget i august, så det ved jeg ikke.
Men jeg ved så meget, at der er 25 vigtige initiativer, som vi skal forhandle om, og lige nu forhandler vi om 3 af dem.
Så jeg har en meget stor forventning om, at vi selvfølgelig kommer i mål, for det er en vigtig aftale, og det handler om de mest udsatte borgere i vores samfund, og vi skal selvfølgelig sikre, at de får bedre forhold, og at vi bedre kan skaffe nogle resultater på det område.
Charlotte Broman Mølbæk (SF), 2025-01-08:
Igen er det en invitation ind i forhandlingsrummet.
Jeg kunne godt tænke mig at spørge ordføreren om, hvad det i virkeligheden er, man forhandler om lige nu, der har noget som helst at gøre med den her handleplan ud over det, der ligger i SSA-aftalen, som SF i øvrigt også selv skal være med til at forhandle om.
Så hvad er det i virkeligheden, der er indbefattet af det her beslutningsforslag om en handicappolitisk handleplan, som man sidder og forhandler lige nu?
Birgitte Bergman (KF), 2025-01-08:
Tak for det, og tak til SF for at fremsætte et beslutningsforslag om at indføre en handicappolitisk handlingsplan.
I foråret indgik vi Konservative sammen md regeringen, Radikale Venstre og Liberal Alliance en rammeaftale, der skal sætte en retning for handicapområdet nu og i fremtiden.
Det er første gang nogen sinde, der bliver lavet en samlet aftale på handicapområdet.
Alt for mange mennesker med et handicap oplever at få en hjælp, der er for dårlig eller kommer for sent, og samtidig er udgifterne steget voldsomt.
Der bruges med andre ord flere penge, uden at borgerne oplever en bedre kvalitet, og det skaber et pres på de kommunale budgetter, og det presser tilliden til samfundet.
Vi valgte at gå med i aftalen, fordi det for os Konservative er afgørende at forbedre forholdene for dem, der i forvejen har det svært.
På en og samme tid skal rammeaftalen understøtte forudsigelighed, den rette hjælp i tide, tryghed for mennesker med et handicap og en bæredygtig og forudsigelig økonomi for kommunerne.
Initiativerne er blevet til efter dialog med parterne i arbejdsrummet Sammen om handicap.
Vi skal også have en handlingsplan på handicapområdet, og i dag behandler vi så SF's forslag om indførelse af en handicappolitisk handleplan.
Det er dem, det hele handler om, og derfor skal de inddrages i processen.
Det kan derfor rigtig godt ærgre mig, at SF som sagt ikke er en del af aftalen.
Så jeg synes, at vi har mange fælles mål på dette område – det er jeg ikke i tvivl om at vi ikke har – men på baggrund af, at vi er med i en aftale, og at SF ikke er med i en aftale, så kan vi ikke støtte SF's forslag.
Tak for ordet.
Rosa Eriksen (M), 2025-01-08:
Nu er det jo sådan, at vi er en del partier, der har taget ansvar, også for kommunernes økonomi.
Som ordføreren siger, er det her en rammeaftale, og af de initiativer, der er beskrevet i den rammeaftale, er der ét, der er blevet til lovgivning, men ellers er de ikke blevet til lovgivning endnu.
Og som ministeren også sagde, da vedkommende var på talerstolen, er alt ikke blevet afklaret, i forhold til hvordan det skal se ud i den handlingsplan, og vi skal også lave en specialeplan.
Så jeg må indrømme, at jeg synes, kritikken er uberettiget, og jeg mener faktisk, at vi er en stor del af Folketinget, der tager ansvar.
Charlotte Broman Mølbæk (SF), 2025-01-08:
Hvis man nu læser det beslutningsforslag, der er fremsat i dag, så vil ordføreren også kunne læse sig frem til, at det handler om langt flere områder end det lille, afgrænsede område, der er fundet med penge til i SSA-aftalen.
Det handler om tilgængelighed, og det handler om adgang i forhold til sundhed og adgang til det offentlige rum osv.
Det er jo ikke noget, man berører i den rammeaftale, vel?
Så det kunne være rart, hvis I bare kunne tale om tingene, som de er, og det er fint, at man har valgt, at man vil stemme imod.
Men jeg vil i virkeligheden gerne høre, om man tager det alvorligt, når FN’s Handicapkomité anbefaler os at udarbejde en handicappolitisk handleplan.
Rosa Eriksen (M), 2025-01-08:
Det er klart, at når vi får kritik fra FN’s Handicapkomité, så skal vi lytte til det og handle på det.
Og jeg vil gerne korrekse ordføreren og sige: Jo, der er en politisk handleplan i rammeaftalen.
Den består af en masse gode initiativer.
Der er afsat 25 mio. kr. med SSA-aftalen, også til initiativer, der imødekommer de ønsker, som jeg ved at ordføreren også har.
Charlotte Broman Mølbæk (SF), 2025-01-08:
Tak for det.
Jeg kunne egentlig godt tænke mig at vide, hvor Moderaterne stiller sig i forhold til konventionerne.
Hvilket indtryk har det gjort på Moderaternes ordfører, at vi har fået den kritik i forhold til forvaltningen af handicapområdet, og helt specifikt, at de har lavet en konkret anbefaling om, at vi laver en handicappolitisk handlingsplan, som jeg foreslår i dag – ikke det, som regeringspartierne bliver ved med at tale om fra talerstolen, men en handicappolitisk handlingsplan?
Hvad mener ordføreren egentlig om det, og hvad mener Moderaterne om det?
Hvad mener I om den kritik, der har været fra FN’s Handicapkomité?
Rosa Eriksen (M), 2025-01-08:
Tak for ordet.
Det vil jeg rigtig gerne sige tak for.
Mennesker, der lever med et handicap, fortjener at leve et værdigt liv, hvor de kan færdes og være i samfundet på lige fod med alle andre mennesker.
Det stiller krav til hver sektor i samfundet og til lovgiverne, så tilgængelighed, rammer og muligheder for folk, der lever med handicap, styrkes.
Regeringen har allerede intentioner om at udarbejde en handlingsplan på handicapområdet.
Det er indikeret i regeringsgrundlaget.
Det indgår også i rammeaftalen for en langsigtet og bæredygtig udvikling af handicapområdet.
Jeg ser derfor frem til at tage arbejdshandskerne på, når vi skal drøfte det konkrete indhold af handlingsplanen sammen med eksperterne i Sammen om handicap, med rammeaftalepartierne og med relevante ministre.
Jeg er derudover rigtig glad for, at vi allerede nu har afsat omkring 25 mio. kr. i SSA-aftalen for 2025-2028 til initiativer i denne handlingsplan.
I Moderaterne stemmer vi derfor imod beslutningsforslaget.
Tak for ordet.
Katrine Daugaard (LA), 2025-01-08:
Det er jo altid svært, hvis man laver lovgivning, der mange steder ikke bliver overholdt.
Det er jo det, der er problemet.
Vi kan ikke lave lovgivning efter det herinde.
Her er vi nødt til at lave lovgivning med de briller på, at den selvfølgelig skal overholdes, og det er også LA's holdning, at den skal det.
Bekymringen om, at der er alt for mange ulovlige magtanvendelser derude, deler jeg til fulde.
Gør det, at jeg er bange for at udvide brugen af magtanvendelse?
Nej, ikke nødvendigvis, for jeg mener faktisk, at der var mange gode områder.
Charlotte Broman Mølbæk (SF), 2025-01-08:
Jeg kunne stadig væk godt tænke mig at høre, hvad ordførerens holdning er til den massive kritik, der har været af det lovforslag om magtanvendelse, som man gennemførte inden sommerferien.
For det eneste konkrete, der er kommet ud af den her rammeaftale i forbindelse med loven om magtanvendelse, er mere magt.
Det fik massiv kritik af handicaporganisationerne, Ældre Sagen, Institut for Menneskerettigheder og nu også helt konkret af FN's Handicapkomité.
Synes ordføreren stadig væk, at det var en god idé lige præcis at indføre det her konkrete forslag?
Forbedrer det vilkårene for mennesker med handicap?
Katrine Daugaard (LA), 2025-01-08:
Jamen tingene bliver jo ikke bedre, før vi får lavet konkret lovgivning ud af det.
Lige nu er det jo bare en rammeaftale, som et eller andet sted er ligeså diffus, som en handlingsplan er.
Men hvert enkelt punkt skal jo forhandles, og det er vi i gang med, og når det bliver til konkret lovgivning og forhåbentlig bliver stemt igennem her i salen, er det jo, at det kommer ud at virke, og der tror jeg på, at mange af de tiltag, som ligger i rammeaftalen, vil gøre de her borgere rigtig, rigtig godt.
Ellers var jeg ikke gået med i aftalen.
Betyder det, at vi elsker alt ved aftalen?
Nej, det gør det bestemt ikke, men ikke desto mindre synes jeg, det er vigtigt at sidde med ved bordet, så vi måske får mulighed for at styre de ting, vi i LA ikke bryder os om, i en mindre fatal retning end noget af det, der ligger.
Det kunne f.eks. være en beløbsgrænse på 0, som vi i LA er meget bekymret for og gerne vil gøre vores til ikke bliver et 0.
Charlotte Broman Mølbæk (SF), 2025-01-08:
Jeg synes jo, at det på mange måder er dejligt, at man savner SF i forhandlingsrummet, og jeg kan da kun være glad for, at vi er savnet.
Jeg kan i virkeligheden på mange måder godt forstå det, når man ser, hvad der er kommet ud af aftalen.
Man kan kigge på, hvad mennesker med handicap har oplevet.
Har de fået bedre vilkår?
Går det bedre på dagtilbudsområdet?
Hvad sker der med specialeplanen?
Hvad sker der i virkeligheden på mange af de her områder, hvor vi bare ser, at det går ned ad bakke?
Jeg ved om nogen, at lige præcis ordføreren for LA er meget optaget af borgernes retssikkerhed i det her land, og det gælder i særdeleshed også mennesker med handicap.
Er det blevet bedre?
Nej, det tror jeg ikke vi kan vove at påstå.
Så et eller andet sted bliver det også lidt kedeligt at stå og høre på en aftale, der skal løse det hele, og alligevel ikke har gjort andet end at vi vække anledning til massiv kritik.
Netop aftalen omkring magtanvendelse fik kritik af FN's Handicapkomité, alle handicaporganisationer, Institut for Menneskerettigheder osv.
Hvad mener ordføreren i virkeligheden om den kritik?
Katrine Daugaard (LA), 2025-01-08:
Tak for det.
Forslaget, som vi jo også behandlede sidste år, har egentlig et positivt sigte og en positiv hensigt.
I Liberal Alliance bakker vi egentlig op om hensigten.
Ofte oplever jeg egentlig ikke SF og LA som særlig forskellige, når vi taler handicappolitik.
Der er meget, som vi er enige om.
Ikke desto mindre er det min og Liberal Alliances holdning, at handleplaner som oftest bliver meget tomme ord om problemer, som vi alle sammen godt kan blive enige om at der skal gøres noget ved.
Det understreger forslagsstillerne også, i forhold til at det jo netop var det, der var tilfældet med handleplanerne for handicapområdet fra 2013.
Jeg sagde også sidste år, at jeg ønskede konkrete målsætninger, en konkret ramme og beskrivelser for, hvad vi vil gøre ved handicapområdet, og det synes jeg faktisk er lykkedes med den rammeaftale, som regeringen sidste år indgik med en række partier, heriblandt Liberal Alliance.
Her vil vi bl.a. sikre færre unødvendige revurderinger, lette adgangen til hjælpemidler, fjerne nedværdigende og rigidt bureaukrati omkring merudgiftsydelse, sikre større faglighed og uddannet personale, sikre større gennemsigtighed, faglighed og kvalitet og sikre borgerne bedre retssikkerhed og smidigere sagsbehandling, f.eks. gennem styrkelse af værgers kendskab til de borgere, de er værger for, etiske retningslinjer for ledere og medarbejdere, justering af BPA-ordningen og øget inddragelse af borgere og pårørende.
Vi vil få lavet en hårdt tiltrængt specialeplanlægning for området – også de upopulære, men nødvendige – nemlig ved at reducere tilsynstrykket og gøre besøgende uanmeldte og tilrettelægge dem mere risikobaseret, og derudover er der blevet ændret i reglerne for magtanvendelse.
Sidstnævnte er jo allerede færdigforhandlet og stemt igennem, om end der var en del kritik af den.
Nogle andre af punkterne i rammeaftalen er netop nu ved at blive færdigforhandlet, og her vil det for hvert punkt, der forhandles, være LA's fokus at styrke det frie valg, nedbringe bureaukratiet og skabe tid til kerneopgaven – ikke at udbygge det kommunale monopol, men at sikre mere lige konkurrencevilkår og mere gennemsigtighed i kvalitet og pris, således at borgerne får en større mangfoldighed af tilbud og vi på Christiansborg får indhentet de data, som der i dag er ikkeeksisterende, så vi kan træffe de rigtige beslutninger og vi ikke baserer fremtidig lovgivning på synsninger og kommuners oplevelse, men træffer beslutningerne på evidens.
Her savner jeg SF's tilstedeværelse og lyst til at tage ansvar.
Ligesom sidste år stemmer Liberal Alliance nej til forslaget.
Marlene Harpsøe (DD), 2025-01-08:
Mange tak, og først en stor tak til SF for at fremsætte det her beslutningsforslag om at indføre en handicappolitisk handleplan.
Det er jo en genfremsættelse af et forslag, som vi sidst behandlede i april måned sidste år, men det gør det jo ikke dårligere.
Tværtimod.
Det er fortsat et forslag, som vi i Danmarksdemokraterne bakker op om.
Det, der jo bl.a. mere konkret foreslås, er, at man pålægger regeringen inden udgangen af folketingsåret 2024-25 at igangsætte arbejdet med en handicappolitisk handleplan.
Handleplanen skal så indeholde nogle konkrete målsætninger, så det kan vurderes, om udviklingen går i den rigtige retning.
Det foreslås også, at der nedsættes en styregruppe til at monitorere og koordinere implementering af handleplanen.
I Danmarksdemokraterne stemte vi som sagt for beslutningsforslaget, sidst det var oppe at vende her i Folketingssalen, og det gør vi igen, fordi en handlingsplan jo kan være med til at sikre, at der fremover træffes nogle beslutninger om hjælp og støtte ud fra et fagligt udgangspunkt og med en større ensartethed på tværs af kommunerne, så det ikke er postnummeret, der bliver afgørende for hjælpen, som man kan få.
Der sker for mange fejl på handicapområdet i dag, og handicapområdet er under pres.
Det ved vi alle, og det ses bl.a. ved kommunernes meget høje procentdel af fejl i sagsbehandlingen, hvor næsten 40 pct. af kommunernes afgørelser på voksenhandicapområdet og næsten 50 pct. på børnehandicapområdet enten hjemvises fra Ankestyrelsen eller omgøres.
Derfor er der brug for at sikre, at mennesker med handicap får den rette støtte og hjælp, så de så vidt muligt kan leve et liv på lige vilkår med alle andre.
Det er bare det, vi alle sammen ønsker: at leve et liv ligesom alle andre.
I Danmarksdemokraterne er vi også meget optaget af, at mennesker reelt sættes i centrum, hvor end vi kommer, og ikke kun i det social- og handicappolitiske system, men også alle mulige andre steder.
Nu er jeg selv uddannet sygeplejerske, og jeg ved godt, at jeg også sagde det, sidste gang jeg stod her på talerstolen og vi behandlede det her forslag, men der lærer man at sætte mennesker i centrum.
Det er relationerne, der er de vigtige, og det skal også være det, der er i centrum på det her område.
For det er borgeren og mennesket, man sidder over for, der bedst ved, hvad det er, han eller hun har brug for, og det er det, som man som fagligt uddannet inden for det her område også skal være med til at understøtte, sådan at borgerne bliver bragt hen i den rigtige retning og kan leve et liv ligesom alle mulige andre.
Danmarksdemokraterne kan støtte beslutningsforslag nr. B 39 fra SF.
Tak for ordet.
Christian Friis Bach (V), 2025-01-08:
Vi skal arbejde på at minimere brugen af magtanvendelse.
Det kan bl.a. handle om mere fagligt personale, bedre uddannet personale og bedre forhold på de steder, hvor magtanvendelsen finder sted.
Det er jo centrum og kernen i nogle af de initiativer, der ligger under rammeaftalen.
Så der har man jo lyttet; der prøver vi også se på, hvordan vi kan gøre det bedre, og det arbejde inviterer jeg igen SF til at være med i i stedet for stå udenfor og stille et beslutningsforslag, som fortjener debat, men som ikke rykker på forholdene for mennesker med handicap i Danmark.
Rasmus Lund-Nielsen (M), 2025-01-08:
Nu er det jo kutyme, at det er os hernede i salen, der stiller spørgsmål til den, der er oppe på talerstolen.
Hvis man har sådan et rigidt minimumskrav, risikerer man jo at lukke dem ude.
Er ordføreren ikke enig i det?
Christian Friis Bach (V), 2025-01-08:
Det tog det udvalg 8 år at gennemføre arbejdet med spørgsmålet om rimelighed i pensionsopsparinger i forhold til ligestilling ved skilsmisser.
Det er ikke nemt.
Det er ikke noget, man enkelt kan sige.
Det er det, der har været min pointe.
Venstre ønsker, at vi kigger på det her, og det har vi arbejdet for i regeringen.
Vi ønsker mere ligestilling i pensioner, for vi kan godt se, at der er udfordringer.
Det er en klar Venstremelding, og den har jeg kommet med her fra talerstolen.
Det er en klar Venstremelding, at vi ønsker at se på, om rimelighedskravet i dag ligger fornuftigt, eller om vi kan gøre mere for at sikre bedre ligestilling.
Men vi vil også fastholde, at det skal balanceres op imod hensynet til et velfungerende pensionssystem.
Gunvor Wibroe (S), 2025-01-08:
Tak for ordet, og tak til ordføreren for fremlæggelsen.
Jeg ville bare lige følge op.
Det er jo sådan, at der allerede i dag findes et glimrende system, som jo f.eks. gør, at der blev oprettet over 10.000 ægtepagter sidste år.
Så man råder jo selv over det, man tager samtalen i hjemmet og får det løst, og så lykkes det.
Samtidig har man et system, hvor man har kompensationer lovgivningsmæssigt.
Så systemerne virker jo.
Så vil jeg også bare tilføje noget.
Nu bliver der refereret til ligestilling.
Og så er der i det hele taget det kønsopdelte arbejdsmarkedet.
Det er de ting, der batter i forhold til ligestilling.
Det er jo en lillebitte del.
Det, vi skal have fat i, er jo at ændre på de store strukturelle ting i forhold til ligestilling.
Det handler om, at vi skal have flere forældre til indbyrdes at tage del i forældreskabet.
Det handler om, at vi skal have endnu flere til at oprette en arbejdsmarkedspension.
Og i det hele taget er fædrebarsel jo en ting, der skubber på.
Så alle de her ting, de store, strukturelle ting, står vi jo på mål for fra Socialdemokratiets side og fra regeringens side.
Så er det sådan, at vi også kommer til at kigge på, om der er nogle ting i forhold til de her kompensationsordninger, som det er at vi skal have kigget på i forhold til at løfte.
Lotte Rod (RV), 2025-01-08:
Ja, jeg synes, tiderne har ændret sig.
Jeg synes, vi skal have ligestilling på det her område.
Gunvor Wibroe (S), 2025-01-08:
Tak til ordføreren for talen.
Det vil sige, at det er et levn fra gamle dage, og at den radikale folketingsgruppe tilbage i 2006 var helt off, da en hel, samlet gruppe gik ind og bakkede op omkring det her forslag.
Og tilbage i 2016 genbekræftede en samlet radikal folketingsgruppe, at det her var en rigtig god aftale.
Var det helt off?
Lotte Rod (RV), 2025-01-08:
Tusind tak for det, formand.
Jeg er for det her forslag.
Imens jeg har siddet og lyttet til debatten, har jeg været lige ved at gå ud af mit gode skind.
Regeringen er simpelt hen så gammeldags på det her spørgsmål.
Altså, det er jo ikke et spørgsmål om teknik.
Det her er ikke et spørgsmål om at tvinge.
Det er heller ikke et spørgsmål om at være liberal.
Det er jo et spørgsmål om at have en samlet lovgivning om, at som udgangspunkt deler man.
Men udgangspunktet er, at man deler.
Derfor synes jeg, at det kommer an på det helt principielle i, om man enten går ind for ligestilling, eller man ligesom regeringen fastholder en gammeldags tanke om, at hvis manden tjener flest penge, er det også rimeligt, at han skal have en større pension.
Altså, det er det, det her handler om.
Jeg synes, det er et levn fra gamle dage.
Jeg er glad for, der er partier, der har rejst det her forslag.
Det mest ærgerlige, jeg kan sige om forslaget, er i virkeligheden, at jeg ikke selv har fremsat det.
I Radikale Venstre ville vi gerne have været med, og vi kan som sagt varmt støtte forslaget.